"Apartheid kan weer kop uitsteek" | Maroela Media
"Apartheid kan weer kop uitsteek"
'n Onderdrukkende bestel soortgelyk aan apartheid kan weer kop uitsteek indien Suid-Afrikaners nie meer betrokke raak en die regering verantwoordbaar hou nie, het die komediant Pieter-Dirk Uys gesê.
Uys het die uitlating Maandag gemaak tydens 'n openbare lesing, "You ANC Nothing Yet – On the ­Road to Mangaung", aan Wits se Braamfontein-kampus in Johannesburg. "Apartheid sal nooit terugkom onder dieselfde naam nie maar dit sal terugkom onder 'n ander naam. Dit sal 'n afkorting wees en ons sal nie weet waarvoor dit staan nie maar ons sal voortgaan om vir dit te stem." Uys sê apartheid was 'n "dom" stelsel. Hy sê hy onthou hoe hy aan 'n 12-jarige vertel het hoe swartmense gedurende apartheid nie toegelaat was om op sekere bankies se sit nie en dat die seun gedink het dit was dom want wie kan hom keer om op 'n bankie te sit. "Dwaasheid maak dood…dit is so vindingryk, moet nooit dwaasheid onderskat nie…moenie die ANC-jeugliga onderskat nie," het Uys gesê. Hy sê Suid-Afrikaners moenie die geskorsde ANC-jeugligaleier, Julius Malema, se uitsprake ignoreer nie. " Ons ignoreer hom op ons eie risiko." Uys sê die ANC-jeugliga is die toekoms van die land. Hy het jongmense aangemoedig om by jeugstrukture in te skakel.
Polisiebeampte skiet vrou, pleeg selfmoord
Aanklagte teruggetrek teen polisieman in Tatane-saak
Beteken apartheid om iemand toe te laat om op 'n bankie te sit, is dit nie eerder die "apathate" waarvan ook gepraat word nie? Ek het nog al die tyd gedink apartheid het 'n wyer betekenis. Ek sou eerder wou sien dat die ANC jeugliga die toekoms van hulle eie mense moet wees en dat afrikaner jongmense moet inskakel by eie jeug strukture vir die afrikaner se toekoms.